**JCY** (uttales Juicy) er en norsk produsent-trio satt sammen av **Patrick «Patski Love» Hauge** (født 7. juni 1979), **Chris «Stallion» Welsh** (født 9. juni 1974), og **Alexander «RykkinnFella» Austheim** (født 26. desember 1987). I 2016 signerte de med Warner Music Norway og slapp sin debut *«Your Way (feat. Cal)»* senere samme år.

Karriere
--------

### Bakgrunn

Patrick Hauge var musikkinteressert fra ung alder, og kort tid etter at han fullførte videregående skole signerte han sin første platekontrakt. Sammen med Lars Larssen Naumann ble gruppen Multicyde til i 1998. Deres mest kjente låt, «Not For The Dough», ble nominert til årets låt og musikkvideo under Spellemannprisen 1999. I 2001 ble gruppen oppløst, og kort tid senere startet Hauge å jobbe med norsk-britiske DJ Chris Welsh.

Chris Welsh begynte å produsere musikk fra gutterommet, og startet sin karriere gjennom norske Oslo Fluid i 1997. Gruppen startet plateselskapet City Connections sammen med norske Klovner i Kamp i 1999, og her ga de ut egen musikk frem til selskapet ble nedlagt i 2004. Han rappet på *Cycles of Life*-albumet fra 2000, som ble nominert til årets dance/hiphop-album under Spellemannprisen for dette musikkåret.

I 2004 møttes Patrick Hauge og Chris Welsh, og sammen skapte de DJ-duoen og klubbkonseptet Juicy. Duoen har spilt for flere utsolgte klubb-kvelder rundt om i Skandinavia, Europa og USA fra perioden 2004–2016, og etablerte seg raskt som et gjennomført klubb-konsept. I 2010 vant de blant annet Aftenpostens pris for sitt klubb-konsept og har vært gjestet av artister som Major Lazer, Snoop Dogg, Lil Jon, Calvin Harris, DJ Mustard, og Steve Aoki for å nevne noen.

Alexander Austheim kom først inn i bildet i 2016 og sammen omdannet de til gruppen JCY. Austheim ble kjent gjennom sitt alias RykkinnFella ved å lage russemusikk, samt remixe og produsere låter for andre artister. Han var blant annet med på å lage låten «Fireogtyvegods» fra albumet *Fire Vegger* av Karpe Diem som vant Spellemannpris i 2008 i klassen hiphop, Han har også jobbet med artister som Isac Elliot, Bearson, Fatin og Suite 16, og ble håndplukket til å delta på Stargates Master Class i 2011.

#### 2016-

Trioen med en samlet bakgrunn fra hiphop, soul, funk, disco, house og pop-musikk har siden sin oppstart i 2016 spilt en rekke konserter og eventer, samt gitt ut egen musikk. De spilte blant annet under norske X-Games i 2017 med artister som Julie Bergan, TRXD og Mugisho, i tillegg til å være booket for Landstreffet i Stavanger 2017, en festival hvor de har opptrådt 8 år på rad.

De er ikke kjent for å legge egen vokal på sine låter, selv om flere av medlemmene har erfaring med dette fra tidligere utgivelser. JCY har hentet inn andre artister på sine sanger, og de gir ut musikk innenfor EMD-pop.

Diskografi
----------

**Singler**

* *Your Way (feat. Cal)* (2016)
* *Wasting Your Time (feat. Alida)* (2017)

Referanser
----------

1. ↑  Rockheim. «Alexander Austheim « Rockipedia». *Rockipedia*. Arkivert fra originalen 22. april 2017. Besøkt 21. mars 2017.
2. ↑  «JCY singeldebuterer med "Your Way" feat Cal». *Mynewsdesk* **(norsk)**. Besøkt 20. mars 2017.
3. ↑  Rockheim. «Multicyde « Rockipedia». *Rockipedia*. Besøkt 21. mars 2017.
4. ↑  Tverran, Frank. «RingeriksAvisa med nyheter fra Hønefoss og Ringerike - Singledebut for JCY». Besøkt 20. mars 2017.
5. ↑  Rockheim. «Oslo Fluid « Norsk pop- og rockleksikon (2013) « Rockipedia». *Rockipedia*. Arkivert fra originalen 22. april 2017. Besøkt 21. mars 2017.
6. ↑  «Hiphop- selskap legges ned». *Aftenposten*. Besøkt 21. mars 2017.
7. ↑  «Nominerte til Spellemannprisen». *VG* **(norsk)**. Besøkt 21. mars 2017.
8. ↑  «Landstreffet i Stavanger: Juicy». *www.landstreff.no* **(norsk)**. Arkivert fra originalen 22. april 2017. Besøkt 21. mars 2017.
9. ↑  «♫ Oslo-trioen JCY kaster ikke bort tiden». Arkivert fra originalen 22. april 2017. Besøkt 21. mars 2017.
10. ↑  «Hør Oslos beste». Besøkt 21. mars 2017.
11. ↑  «Pop-perle fra JCY». *Mynewsdesk* **(norsk)**. Besøkt 21. mars 2017.
12. ↑  «Ekslusivt intervju med Alexander "Rykkinnfella" Austheim!». *russeblogg1.blogspot.no*. Besøkt 21. mars 2017.
13. ↑  «Bli enda bedre kjent med norske JCY». Arkivert fra originalen 28. februar 2017. Besøkt 21. mars 2017.
14. ↑  «JCY singeldebuterer med "Your Way" feat Cal». *Mynewsdesk* **(norsk)**. Besøkt 21. mars 2017.
15. ↑  Rockheim. «Alexander Austheim « Rockipedia». *Rockipedia*. Arkivert fra originalen 22. april 2017. Besøkt 21. mars 2017.
16. ↑  «Julie Bergan headliner X Games 2017». *Mynewsdesk* **(norsk)**. Besøkt 21. mars 2017.
17. ↑  «Landstreffet i Stavanger: JCY (NO)». *www.landstreff.no* **(norsk)**. Besøkt 21. mars 2017.
18. ↑  «Your Way (feat. Cal) - Single by JCY on Apple Music». *iTunes* **(engelsk)**. Besøkt 21. mars 2017.
19. ↑  «Wasting Your Time (feat. Alida) - Single by JCY on Apple Music». *iTunes* **(engelsk)**. Besøkt 21. mars 2017.

Eksterne lenker
---------------

* Soundcloud

|  |  |
| --- | --- |
| Oppslagsverk/autoritetsdata | MusicBrainz
 |